钦定古今图书集成/明伦汇编/氏族典/第112卷 > 崔戎
## 钦定古今图书集成/明伦汇编/氏族典/第112卷 > 崔戎

按《唐书崔戎传》：“戎字可大，元𬀩从孙也。举明经，补太
子校书郎，调蓝田主簿，辟淮南李鄘府。裴度节度太
原，署参谋。时王承宗以镇叛，度请戎往谕，承宗至泣
下，乃听命。入为殿中侍御史，累擢谏议大夫，持节剑
南，为宣抚使。还拜给事中，出为华州刺史，徙兖海沂
密观察使。民拥留于道，不得行，戎夜单骑亡去，至兖”
州，鉏灭奸吏十馀辈，民大喜。岁馀，卒。子雍。